**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 29. decembra 2010

**Prítomní:** Podľa prezenčnej listiny

 / priložená k zápisnici/

Program: 1. Otvorenie zasadnutia

 2. Určenie zapisovateľa a overovateľov zápisnice

 3. Informácie o nájomných bytoch

 4. Oboznámenie poslancov s prípadom užívania bytu č.2 užívateľom Evou

 Kolompárovou

 5. Organizovanie brigádnických prác /sneh, povodňová kalamita/

6. Finančné informácie /poskytnuté dotácie z rozpočtu obce, stav

 bankových účtov/

7. Rôzne

8. Záver

|  |
| --- |
| Mária Jaleczovástarostka obce |

**K bodu číslo 1:**

Prvé riadne zasadnutie obecného zastupiteľstva v novom zložení otvorila a viedla starostka obce Mária Jaleczová, skonštatovala, že sú prítomní všetci členovia obecného zastupiteľstva, preto je zasadnutie uznášania schopné.

**K bodu číslo 2:**

Za overovateľov zápisnice určila poslancov: Miroslav Maťo

 Vendelín Brath

Za zapisovateľku určila pracovníčku obecného úradu R. Tóthovú.

Zároveň podala poslancom návrh na zmenu programu zasadnutia za bod 6 vsunúť bod návrh všeobecne záväzného nariadenia obce  upravujúce nájom nájomných bytov pre obec Hosťová.

Hlasovanie o zmene programu:

 za: 5 /Marián Balko, Ing. Michal Boszorád, Vendelín Brath,

 Martina Kučírek, Miroslav Maťo/

 proti: 0

**K bodu číslo 3:**

Starostka obce oboznámila poslancov s projektom výstavby nájomných bytov. Tento rok je posledná možnosť požiadať o dotáciu na výstavbu nájomných bytov podľa vypracovaného projektu obce. V nájomnom byte by bolo osem bytových jednotiek. Verejnú súťaž na stavebné práce v roku 2008 vyhrala firma Scon, s.r.o. z Kolíňan. Treba spraviť prepočet rozpočtu na výstavbu z dôvodu zvýšenia DPH na 20%, ale aj z dôvodu, že oproti vlaňajšiemu roku nenávratný príspevok sa znížil o 5%, v roku 2010 bolo financovanie v pomere 20% nenávratný príspevok, 80% z Fondu rozvoja bývania.

Ing. Omelina bol poverený vypracovaním žiadosti, kde treba spraviť prepočty podľa nových pravidiel a prepočet podlahových plôch.

Pri bytovom dome sa nenachádzajú inžinierske siete , obec na vybudovanie tejto infraštruktúry bude musieť zobrať úver.

K žiadosti o dotáciu obecné zastupiteľstvo musí schváliť investičný zámer, spôsob financovia , zriadenie záložného práva.

Príloha č. 1: Návrh uznesenia

Hlasovanie : za: 5 /Marián Balko, Ing. Michal Boszorád, Vendelín Brath,

 Martina Kučírek, Miroslav Maťo/

 proti: 0

**K bodu číslo 4:**

V ďalšom bode starostka obce podala informácie ohľadne užívania sociálneho bytu pani Evou Kolompárovou. Obec dostala v rokoch 2005 a 2006 na základe zmluvy finančné prostriedky na rekonštrukciu tohto bytu vo výške 21 580,00 eur od Úradu vlády, splnomocnenca pre rómske komunity. Medzi obcou a p.Kolompárovou je podpísaná zmluva o prenechaní užívania bytu na základe ktorej do konca marca 2011 je užívanie bytu bezplatné.

Starostka obce oznámila, že plánuje konzultáciu s právnikom, nakoľko v zmluvách sú určité nezrovnalosti a od 01. apríla 2011 obec bude musieť vypracovať nájomnú zmluvu na prenájom tohto bytu.

**K bodu číslo 5:**

Obecné zastupiteľstvo sa zaoberalo organizovaním brigádnických prác. Najakútnejším problémom je stekanie vody z nádvoria materskej školy na hlavnú cestu, kde táto voda zamŕza a spôsobuje problémy s bezpečnosťou cestnej premávky. Obec bude musieť vybudovať žľaby na odvedenie vody na viacerých kritických miestach v obci, v prvom rade treba začať pri materskej škole. Poslanci navrhli, že na jar treba zavolať JCB a vybudovať žľaby, kde voda spôsobuje problém.

Ďalej sa zaoberali odhrňovaním snehu pri kostole, dohodli sa, že v prípade väčšej snehovej nádielky sa stretnú v nedeľu o ôsmej hodine na odpratanie snehu.

**K bodu číslo 6:**

Členovia zastupiteľstva boli informovaní o poskytnutých dotáciách z rozpočtu obce, o stave bankových účtov a stave pohľadávok a záväzkov. Dotácia z rozpočtu obce bola v roku 2010 poskytnutá dvom občianskym združeniam , Obecnému futbalovému klubu vo výške 4000,00 eur a pre OZ Pro Guezte vo výške 3400,00 eur, tieto dotácie boli vyúčtované do 30.11.2010. Na základných bežných účtov má obec finančné prostriedky vo výške 11025,59 eur, na účte sociálneho fondu 44,00 eur, v rezervnom fonde 21728,43 eur.

V mesiaci január 2011 obec bude vyplácať odstupné bývalej starostke A.Gálovej približne vo výške 6000,00 eur.

**K bodu číslo 7:**

Poslancom obecného zastupiteľstva bol predložený návrh všeobecne záväzného nariadenia obce Hosťová upravujúce nájom nájomných bytov pre obec Hosťová, všeobecné záväzné nariadenie obce je potrebné k žiadosti o dotáciu na nájomné byty.

Príloha č. 2: Návrh VZN

Hlasovanie : za: 5 /Marián Balko, Ing. Michal Boszorád, Vendelín Brath,

 Martina Kučírek, Miroslav Maťo/

 proti: 0

**K bodu číslo 8:**

Starostka obce odovzdala členom zastupiteľstva svoje oznámenie funkcií, zamestnaní, činností a majetkových pomerov podľa ústavného zákona NR SR č. 357/2004.

Príloha č.3: Oznámenie funkcií

Zasadnutie sa ďalej zaoberalo oslavou Nového roka, obec zakúpi pyrotechniku a šampanské, stretnutie dohodli na 10 minút po polnoci. S organizovaním boli poverení poslanci M.Maťo a V.Brath.

Starostka uviedla, že zaslala pozvánku pre p.Štefana Gubóa ohľadne riešenia parkovania kamiónu na hlavnej ceste.

Ďalej informovala o stave rodinného domu rodiny Juhászovcov, súpisné číslo 4. Starý rodinný dom je v dezolátnom stave, búracie povolenie bolo vydané ešte na jar roku 2010. Teraz im bola zaslaná výzva na odstránenie rodinného domu do 60 dní.

**K bodu číslo 9:**

Starostka obce sa poďakovala za účasť na zasadnutí zastupiteľstva, oznámila, že ďalšie zasadnutie zastupiteľstva je naplánované na 31.januára 2011, keby bude aj voľba hlavného kontrolóra obce.

Overovatelia zápisnice:

Miroslav Maťo .........................

Vendelín Brath .........................

Zapisovateľka zápisnice:

Renáta Tóthová ........................

 Mária Jaleczová

 starostka obce

**UZNESENIA ZO ZASADNUTIA OBECNÉHO ZASADNUTIA**

**ZO DŇA 29.12.2010**

**UZNESENIE Č. 38 /2010**

**Obecné zastupiteľstvo v Hosťovej**

1. **schvaľuje** zmenu programu zasadnutia obecného zastupiteľstva

**UZNESENIE Č. 39/2010**

**Obecné zastupiteľstvo v Hosťovej schvaľuje**

 **Nájomné byty v radovej zástavbe rodinných domov – 8 b.j. Hosťová.**

1. s investičným zámerom obce Hosťová realizovať novostavbu obecných nájomných bytov – 8 b.j. a technickú vybavenosť podľa spracovanej projektovej dokumentácie, Novostavba obecných nájomných bytov a TV bude realizovaná v katastrálnom území obce Hosťová, na pozemku parc. č. 548/20 v rokoch 2011-2012.
2. spôsobom financovania realizácie Novostavby obecných nájomných bytov prostredníctvom dotácie z MV RR SR 20% spolu s 80% úverom zo Štátneho fondu rozvoja bývania. V prípade potreby ďalších finančných prostriedkov z rozpočtu obce TV k nájomným bytom bude financovaná z vlastných zdrojov obce.
3. s predložením žiadosti o poskytnutie podpory z prostriedkov Štátneho fondu rozvoja bývania vo výške: 321284,-EUR podľa podmienok zákonných predpisov a nariadení.
4. s predložením žiadosti o poskytnutie dotácie na obstaranie nájomných bytov z Ministerstva výstavby a regionálneho rozvoja SR v zmysle zákona č. 443/2010 z 26.10.2010 o poskytnutí dotácií na rozvoj bývania v znení neskorších zmien a doplnkov.
5. so zabezpečením záväzku voči Štátnemu fondu rozvoja bývania prijatím bankovej záruky od OTP banky v súvislosti s realizáciou stavby „ NOVOSTAVBA OBECNÝCH NÁJOMNÝCH BYTOV 8 b.j. Hosťová“. Zároveň súhlasí so zabezpečením bankovej záruky vlastnou platobnou bianko zmenkou.
6. so zriadením záložného práva v prospech Ministerstva výstavby a regionálneho rozvoja SR a Štátneho fondu rozvoja bývania po dostavbe „NOVOSTAVBY OBECNÝCH NÁJOMNÝCH BYTOV 8 b.j. Hosťová“ k tejto stavbe.

Obecné zastupiteľstvo sa zaväzuje:

1. s nevybudovaním bezbariérového bytu v projekte NOVOSTAVBA OBECNÝCH NÁJOMNÝCH BYTOV 8 b.j. Hosťová z dôvodu, že obec Hosťová neeviduje žiadosť o pridelenie bezbariérového bytu
2. každoročne vyčleňovať v rozpočte obce Hosťová finančné prostriedky na splácanie úveru ako aj úrokov z úveru v prospech Štátneho fondu rozvoja bývania
3. zachovať charakter nájomných bytov na dobu trvalú min. 30 rokov
4. žiadateľ obec Hosťová v prípade poskytnutia dotácie z MVRR SR sa zaväzuje oznámiť túto skutočnosť ŠFRB aj s priznanou výškou dotácie

**UZNESENIE Č. 40/2010**

Obecné zastupiteľstvo v Hosťovej

1. **berie na vedomie** správu o užívaní bytu č. 2 s užívateľom Evou Kolompárovou

**UZNESENIE Č. 41/2010**

Obecné zastupiteľstvo v Hosťovej

1. **berie na vedomie** správu o poskytnutých dotáciách, stave pohľadávok a záväzkov, stave finančných prostriedkov na bankových účtoch.

|  |  |
| --- | --- |
|  |  |
| **UZNESENIE Č. 42/2010****Obecné zastupiteľstvo v Hosťovej**1. schvaľuje všeobecné záväzné nariadenie obce upravujúce nájom nájomných bytov pre obec Hosťová.

**UZNESENIE Č. 43/2010****Obecné zastupiteľstvo v Hosťovej**1. berie na vedomie oznámenie funkcií, zamestnaní, činností a majetkových pomerov starostky obce Márie Jaleczovej
 |  |